CELEX: 52015PC0352
Language: lv
Date: 2015-07-14
Title: Priekšlikums PADOMES LĒMUMS par nostāju, kas Eiropas Savienības vārdā jāpieņem attiecībā uz Ieroču tirdzniecības līguma (ITL) Līgumslēdzēju pušu konferences reglamenta projektu

EIROPAS KOMISIJA
            Briselē, 14.7.2015
            COM(2015) 352 final
            2015/0154(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāpieņem attiecībā uz Ieroču tirdzniecības līguma (ITL) Līgumslēdzēju pušu konferences reglamenta projektu
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               Ieroču tirdzniecības līguma (ITL) mērķis ir veicināt mieru, drošību un stabilitāti starptautiskā un reģionālā mērogā, regulējot parasto ieroču starptautisko tirdzniecību un izskaužot ieroču nelikumīgu tirdzniecību. Tas nosaka standartus attiecībā uz parasto ieroču pārvadājumiem, kā arī paredz, ka Līgumslēdzējām pusēm jāpārskata visa veida ieroču eksports, lai nodrošinātu, ka parastie ieroči un munīcija cita starpā netiek izmantoti cilvēktiesību pārkāpumos, terorismā un humanitāro tiesību pārkāpumos. 
            
            
               Tas tika aizsākts ar ANO Rezolūciju 61/89, kas tika pieņemta 2006. gadā, un ANO Ģenerālā asambleja ITL pieņēma 2013. gada 2. aprīlī. ITL stājās spēkā 2014. gada 24. decembrī, kad to bija ratificējušas 50 Līgumslēdzējas puses. Šobrīd ITL ir ratificējušas 69 valstis, tostarp 26 ES dalībvalstis.
            
            
               ITL cita starpā ir paredzēti pasākumi (piemēram, importa un eksporta kontrole), uz ko attiecas Savienības kopējā tirdzniecības politika. Šajā saistībā ITL skar tādas Savienības tiesību jomas, kurās regulējums jau ir augsti attīstīts. Turklāt par būtiskiem uzskata arī šādus ES sekundāros tiesību aktus, kas attiecas uz iekšējo tirgu: Eiropas Parlamenta un Padomes 2009. gada 6. maija Direktīva 2009/43/EK, ar ko vienkāršo noteikumus un nosacījumus ar aizsardzību saistīto ražojumu sūtījumiem, Padomes 1991. gada 18. jūnija Direktīva 91/477/EEK par ieroču iegādes un glabāšanas kontroli, Eiropas Parlamenta un Padomes 2012. gada 14. marta Regula (ES) Nr. 258/2012, ar kuru īsteno 10. pantu Apvienoto Nāciju Organizācijas Protokolā par šaujamieroču, to detaļu, sastāvdaļu un munīcijas nelikumīgu ražošanu un tirdzniecību, kas pievienots Konvencijai pret transnacionālo organizēto noziedzību (ANO Šaujamieroču protokols), un ievieš eksporta atļauju, kā arī importa un tranzīta pasākumus šaujamieročiem, to detaļām, sastāvdaļām un munīcijai. 
            
            
               Saskaņā ar ITL 17. panta 1. un 2. punktu Pagaidu sekretariātam 18 mēnešu laikā pēc ITL stāšanās spēkā ir jāsasauc Līgumslēdzēju pušu konference un pirmajā sesijā vienprātīgi jāpieņem tās reglaments. Līgumslēdzēju pušu konferences pirmā sesija notiks no 24. līdz 27. augustam Meksikā. Pēdējā sagatavošanās sanāksme notiks 6.–8. jūlijā Ženēvā, un tajā tiks prezentēts Redakcijas komitejas paveiktais darbs reglamenta izstrādāšanā un pabeigtas sarunas šajā saistībā. 
            
            
               Līgumslēdzēju pušu konference ir atbildīga par ITL īstenošanas pārskatīšanu, ITL grozījumu apsvēršanu un to problēmu apsvēršanu, kas rodas ITL interpretācijas rezultātā. Tādējādi Līgumslēdzēju pušu konference izskata jautājumus, kas daļēji ir ES ekskluzīvā kompetencē. Turklāt pieņemamais reglaments paredzēs to, kā noritēs Līgumslēdzēju pušu konferences darbs un lēmumu pieņemšana. Reglaments ir jāuzskata par lēmumu, kam būs tieša ietekme uz ES ekskluzīvo kompetenci un uz ES līdzdalību konferencē kā novērotājai. Ņemot vērā dalībvalstu nolūku Līgumslēdzēju pušu konferencē balsot par reglamenta pieņemšanu, Komisija ierosina LESD 218. panta 9. punkta nozīmē pieņemt Padomes lēmumu, ar ko nosaka nostāju par reglamentu, kas Eiropas Savienības vārdā tiks pieņemta konferences pirmajā sesijā.
            
            
               •Saskanība ar pašreizējiem noteikumiem konkrētajā politikas jomā
            
            
               Neattiecas.
            
            
               •Saskanība ar citām ES politikas jomām
            
            
               Saskaņā ar noteikumiem par ārējo kompetenci, kā noteikts Līguma par Eiropas Savienības darbību (LESD) 3. pantā, ITL ietver jautājumus, kas ir Savienības ekskluzīvā kompetencē. 
            
            
               Saskaņā ar ITL pieņemts lēmums, piemēram, ITL Līgumslēdzēju pušu konferences reglamenta pieņemšana, var ietekmēt ES ekskluzīvo kompetenci. Tādējādi šajā reglamentā nedrīkst būt noteikumi, ar kuriem: 
            
            
               (1)dalībvalstīm var liegt piemērot:
            
            
               (a)Padomes 1991. gada 18. jūnija Direktīvu 91/477/EEK par ieroču iegādes un glabāšanas kontroli, ar grozījumiem,
            
            
               (b)Padomes 1993. gada 5. aprīļa Direktīvu 93/15/EEK par noteikumu saskaņošanu attiecībā uz civilām vajadzībām paredzēto sprāgstvielu laišanu tirgū un pārraudzību, ar grozījumiem,
            
            
               (c)Eiropas Parlamenta un Padomes 2009. gada 6. maija Direktīvu 2009/43/EK, ar ko vienkāršo noteikumus un nosacījumus ar aizsardzību saistīto ražojumu sūtījumiem, ar grozījumiem;
            
            
               (2)var ierobežot preču, pakalpojumu un kapitāla brīvu apriti un personu brīvu pārvietošanos Savienības iekšējā tirgū, ja vien šāds ierobežojums nav īpaši pamatots ar LESD 36. pantu, 45. panta 3. punktu, 52. panta 1. punktu, 65. pantu vai 346. pantu;
            
            
               (3)var ierobežot eksportu vai importu no Savienības vai uz to, vai tranzītu caur Savienības teritoriju, un noteikumi, kas nav saderīgi ar piemērojamām Savienības tiesību normām, tostarp jo īpaši ar:
            
         
         
            
               (a)Padomes 2009. gada 26. februāra Regulu (EK) Nr. 260/2009 par kopējiem importa noteikumiem, 
            
            
               (b)Padomes 2009. gada 19. oktobra Regulu (EK) Nr. 1061/2009, ar ko nosaka kopīgus eksporta noteikumus,
            
            
               (c)Eiropas Parlamenta un Padomes 2012. gada 14. marta Regulu (ES) Nr. 258/2012, ar kuru īsteno 10. pantu Apvienoto Nāciju Organizācijas Protokolā par šaujamieroču, to detaļu, sastāvdaļu un munīcijas nelikumīgu ražošanu un tirdzniecību, kas pievienots Konvencijai pret transnacionālo organizēto noziedzību (ANO Šaujamieroču protokols), un ievieš eksporta atļauju, kā arī importa un tranzīta pasākumus šaujamieročiem, to detaļām, sastāvdaļām un munīcijai, un
            
            
               (d)Eiropas Parlamenta un Padomes 2009. gada 6. maija Direktīvu 2009/43/EK, ar ko vienkāršo noteikumus un nosacījumus ar aizsardzību saistīto ražojumu sūtījumiem, ar grozījumiem.
            
            
               Šie dažādie Eiropas Savienības tiesību akti ir daļa no ES tiesību aktu kopuma, un tāpēc ir svarīgi, lai ar ITL Līgumslēdzēju pušu konferences reglamenta pieņemšanu tie netiktu tieši vai netieši apšaubīti. Tas attiecas arī uz attiecīgo ES tiesību aktu grozījumiem, kā arī uz turpmākajiem ES tiesību aktiem politikas jomās, kuras ietekmē ITL.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
            
               Ierosinātā Padomes lēmuma juridiskais pamats ir LESD 218. panta 9. punkts, kurš paredz, ka "Padome pēc Komisijas [..] priekšlikuma pieņem lēmumu, ar ko [..] nosaka nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām [..]".
            
            
               Tā kā Eiropas Savienība nav ITL Līgumslēdzēja puse, tā nevar pieņemt ITL Līgumslēdzēju pušu konferences reglamentu. Tomēr Līgumslēdzēju pušu konference jāuzskata par struktūru, kas izveidota ar starptautisku nolīgumu LESD 218. panta 9. punkta nozīmē, un minētās konferences reglaments jāuzskata par aktu ar juridiskām sekām minētā noteikuma nozīmē. Tādējādi LESD 218. panta 9. punkts ir jāpiemēro, neraugoties uz to, ka ES nav ITL Līgumslēdzēja puse.
            
            
               Ņemot vērā, ka šim reglamentam ir juridiskas sekas attiecībā uz jomām, kas ir ES ekskluzīvā kompetencē, Savienības iestādēm un dalībvalstīm jāveic visi pasākumi, lai sadarbotos ITL reglamenta pieņemšanā un nodrošinātu, ka tiek īstenotas saistības, kuras izriet no nolīguma. Šajā reglamentā jo īpaši būtu jāparedz pietiekami ilgs laiks apspriedēm un diskusijām starp ES dalībvalstīm un Savienības iestādēm par Līgumslēdzēju pušu konferencē pieņemamu tādu aktu projektiem, kuriem ir juridiskas sekas.
            
            
               •Subsidiaritāte (neekskluzīvai kompetencei) 
            
            
               Skatīt iepriekš.
            
            
               •Proporcionalitāte
            
            
               Šis priekšlikums ir saskaņots un proporcionāls 218. panta 9. punkta nozīmē.
            
            
               •Juridiskā instrumenta izvēle
            
            
               Priekšlikums padomes lēmumam, ar ko nosaka nostāju ES vārdā.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex post izvērtējumi/spēkā esošo tiesību aktu atbilstības pārbaude
            
            
               Neattiecas. 
            
            
               •Apspriešanās ar ieinteresētajām personām
            
         
         
            
               Neattiecas. 
            
            
               •Ekspertu atzinumu pieprasīšana un izmantošana
            
            
               Komisija šā priekšlikuma sagatavošanai nepieprasīja neatkarīgu ekspertu atzinumu.
            
            
               •Ietekmes novērtējums
            
            
               Neattiecas.
            
            
               •Normatīvā atbilstība un vienkāršošana
            
            
               Neattiecas. 
            
            
               •Pamattiesības
            
            
               Šim priekšlikumam nav ietekmes uz pamattiesībām. 
            
            
               4.IETEKME UZ BUDŽETU
            
            
               
                  Neietekmē.
               
            
            
               5.CITI JAUTĀJUMI
            
            
               •Īstenošanas plāni un uzraudzības, novērtēšanas un ziņošanas kārtība
            
            
               Neattiecas. 
            
            
               •Skaidrojošie dokumenti (direktīvām)
            
            
               Neattiecas. 
            
            
               •Konkrētu priekšlikuma noteikumu sīks skaidrojums
            
            
               1. pants
            
            
               Tā kā ES nevar kļūt par ITL Līgumslēdzēju pusi, ar šo pantu tiek noteikta ES nostāja attiecībā uz ITL Līgumslēdzēju pušu konferences reglamenta projektu, kas tiks pieņemts šīs konferences pirmajā sesijā, jo šis reglaments ir akts ar juridiskās sekām LESD 218. panta 9. punkta nozīmē. 
            
            
               3. pants
            
         
         
            
               Šā lēmuma mērķis ir pilnvarot dalībvalstis rīkoties Eiropas Savienības vārdā attiecībā uz jautājumiem, kas ir Savienības ekskluzīvā kompetencē, ievērojot Līgumā noteiktās juridiskās robežas, un līdz ar to šis lēmums ir adresēts dalībvalstīm.
            
            
               2015/0154 (NLE)
            
            
               Priekšlikums
            
            
               PADOMES LĒMUMS
            
            
               par nostāju, kas Eiropas Savienības vārdā jāpieņem attiecībā uz Ieroču tirdzniecības līguma (ITL) Līgumslēdzēju pušu konferences reglamenta projektu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 114. pantu un 207. panta 3. punktu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ieroču tirdzniecības līgums (ITL) stājās spēkā 2014. gada 24. decembrī. ITL ratificēja 26 dalībvalstis. Eiropas Savienība nav ITL Līgumslēdzēja puse. 
            
            
               (2)Saskaņā ar ITL 17. pantu Pagaidu sekretariāts, kas izveidots saskaņā ar ITL 18. pantu, sasauc Līgumslēdzēju pušu konferenci ne vēlāk kā gadu pēc ITL stāšanās spēkā. Līgumslēdzēju pušu konference pirmajā sesijā, kas notiks 2015. gada 24.–27. augustā, vienprātīgi pieņem konferences reglamentu.  
            
            
               (3)Daži ITL noteikumi attiecas uz jautājumiem, kas ir Savienības ekskluzīvā kompetencē, jo tie ir kopējās tirdzniecības politikas darbības jomā vai ietekmē iekšējā tirgus noteikumus par parasto ieroču un sprāgstvielu pārvadājumiem. 
            
            
               (4)Līgumslēdzēju pušu konference pārskata ITL īstenošanu, interpretē un īsteno to, un tā var apsvērt grozījumu izdarīšanu ITL. Konferences reglaments paredzēs to, kā notiks Līgumslēdzēju pušu konferences darbs un lēmumu pieņemšana. Tādēļ šis reglaments ir jāuzskata par aktu ar juridiskām sekām LESD 218. panta 9. punkta nozīmē,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Savienības nostāja attiecībā uz 2015. gada 24.–27. augustā notiekošās ITL Līgumslēdzēju pušu konferences reglamentu ir tāda, kāda izklāstīta šā lēmuma pielikumā, un to, rīkojoties kopīgi Savienības interesēs, pieņem dalībvalstis, kuras ir ITL Līgumslēdzējas puses.
            
            
               Savienības pārstāvji uz vietas var vienoties par nelielām izmaiņām nostājā, kas izklāstīta šā lēmuma pielikumā, bez Padomes papildu lēmuma.
            
            
               2. pants
            
            
               Šis lēmums stājas spēkā [..].
            
            
               3. pants
            
         
         
            
               Šis lēmums ir adresēts dalībvalstīm.
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
      
    ---documentbreak--- 
      
         
               EIROPAS KOMISIJA
            Briselē, 14.7.2015
            COM(2015) 352 final
            PIELIKUMS
            dokumentam
            Padomes Lēmums
            par nostāju, kas Eiropas Savienības vārdā jāpieņem attiecībā uz Ieroču tirdzniecības līguma (ITL) Līgumslēdzēju pušu konferences reglamenta projektu
            
               
         
         
            
               PIELIKUMS
            
            
               dokumentam
            
            
               Padomes Lēmums
            
            
               par nostāju, kas Eiropas Savienības vārdā jāpieņem attiecībā uz Ieroču tirdzniecības līguma (ITL) Līgumslēdzēju pušu konferences reglamenta projektu
            
            
               Dalībvalstis, kas ir Ieroču tirdzniecības līguma (ITL) Līgumslēdzējas puses, rīkojoties kopīgi Savienības interesēs, nodrošina, ka ITL Līgumslēdzēju pušu konferences reglamentā, kas tiks pieņemts šīs konferences pirmajā sesijā 24.–27. augustā Meksikā, nav noteikumu, kuri var liegt dalībvalstīm piemērot spēkā esošos un turpmākos ES tiesību aktus jomā, kas ir ES ekskluzīvā kompetencē.
            
            
               Dalībvalstis, kas ir Ieroču tirdzniecības līguma Līgumslēdzējas puses, jo īpaši nodrošina ES atbilstīgu līdzdalību ITL Līgumslēdzēju pušu konferencē un jebkurā citā saistībā ar ITL izveidotā struktūrā. Šajā reglamentā paredz pietiekamu laiku, kurā ES dalībvalstis un Savienības iestādes var attiecīgi apspriesties par tādu aktu projektiem, kuriem ir juridiskas sekas, pirms to pieņemšanas Līgumslēdzēju pušu konferencē.
            
            
               Tā kā ITL ir nolīgums, kas ir pieņemts ANO aizgādībā, Savienības līdzdalībai ITL Līgumslēdzēju pušu konferencē un jebkurā citā saistībā ar ITL izveidotā struktūrā jānotiek atbilstīgi paplašinātajam novērotājas statusam, kas ES piešķirts saistībā ar dalību ANO struktūrās, kuras izveidotas ar ANO Ģenerālās asamblejas 2011. gada 3. maija Rezolūciju A/65/276.